stanford-oval/wikipedia huggingface dataset:
ג'ורג' לייקוף

| --- | --- |

 לידה:  24 במאי 1941 (בן 83) בייון, ארצות הברית 
 ענף מדעי:  בלשנות
 מקום מגורים:  ארצות הברית
 מקום לימודים:  המכון הטכנולוגי של מסצ'וסטס (1962)  אוניברסיטת אינדיאנה (1966) 
 מוסדות:  אוניברסיטת קליפורניה בברקלי 
 תלמידי דוקטורט:  Jean-Pierre Koenig, Oana A. David, Nancy Yarnall Urban, Pamela Sue Morgan, Joseph Edward Grady, Benjamin Koppel Bergen, Elisabeth Wehling, Ellen Kirsten Dodge, Lionel Hock Ann Wee 
 פרסים והוקרה:  עמית אגודת המדעים הקוגניטיביים 
 בן או בת זוג:  Robin Lakoff 
 georgelakoff.wordpress.com
 תרומות עיקריות
 רעיונותיו על המרכזיות של המטפורה למחשבה האנושית, להתנהגות הפוליטית ולחברה.
 
ג'ורג' פ. לייקוף (באנגלית: George P. Lakoff; נולד ב-24 במאי 1941) הוא פרופסור לבלשנות (ובייחוד, בלשנות קוגניטיבית) באוניברסיטת קליפורניה בברקלי, שם הוא מלמד מאז 1972. אף כי חלק ממחקריו עוסקים בשאלות מסורתיות בבלשנות, כמו התנאים לכך שמבנה בלשני מסוים יהיה תקין מבחינה תחבירית, הוא זכה לפרסום רב בשל רעיונותיו על מרכזיותה של המטפורה במחשבה האנושית, בהתנהגות הפוליטית ובחברה. הוא מפורסם גם עבור מושג שפיתח לגבי המתמטיקה אך יושם גם בתחומים אחרים, "חשיבה מוגשמת" (embodied mind). בשנים האחרונות הרחיב את מחקריו לתחום הפוליטי, והוא ייסד את צוות החשיבה הפרוגרסיבי "מוסד רוקרידג'".
מן הדקדוק הטרנספורמטיבי לסמנטיקה הגנרטיבית

לייקוף החל את הקריירה שלו כסטודנט ואחר כך כמורה של תאוריית הדקדוק הטרנספורמטיבי, שפותח על ידי נועם חומסקי. בשנות השישים המאוחרות, הוא הצטרף לתלמידים-לשעבר של חומסקי, על מנת לפתח את הסמנטיקה הגנרטיבית (generative semantics) כאלטרנטיבה לתחביר הגנרטיבי של חומסקי. בראיון ב-1999 הוא הסביר:
המחלוקות שלו עם חומסקי הובילו לוויכוחים עזים בין בלשנים, שנודעו כ"מלחמות הבלשנות". אך חרף התפקיד החשוב שמילא בהתפתחות הסמנטיקה הגנרטיבית, זנח לייקוף עד מהרה את תחום העיסוק הזה, ופנה לעסוק בסמנטיקה הקוגניטיבית, הבוחנת את המבנים התודעתיים העומדים ביסוד תהליכי ההמשגה האנושיים.
חשיבה מחדש על המטפורה

אחת מתרומותיו החשובות ביותר של לייקוף לחקר הסמנטיקה הייתה התזה שלו ושל מרק ג'ונסון על המטפורה המושגית (conceptual metaphor), שנוסחה בספרם המשותף, "מטפורות שאנו חיים על פיהן" (Metaphors We Live By)‏ (1980).
המסורת המדעית המערבית ראתה במטפורה הבניה לשונית בלבד, ודנה בה בעיקר כאמצעי ספרותי. במוקד מחקרם של לייקוף וג'ונסון עומדת הטענה שמטפורות הן הבניה מושגית, קדם-לשונית, ולכן הן מרכזיות להתפתחות החשיבה המופשטת. לשיטת לייקוף וג'ונסון, "מערכת המושגים הרגילה שלנו, שעל פיה אנו חושבים ופועלים, היא מטאפורית מטבעה, באופן בסיסי". לדעתם, חשיבה לא-מטאפורית אפשרית רק ביחס למציאות הפיזית. ככל שהרעיונות מופשטים יותר, נחוצות שכבות רבות יותר של מטפורה על מנת לבטאם. השיח היומיומי שלנו ספוג בביטויים מטפוריים, שאין אנו מבחינים בהם מסיבות שונות. אם משום שהמטפורות נשחקות, כך שאנו מתקשים לזהות את מקורן, אם משום שאיננו שמים לב למתרחש סביבנו.
אחת הדוגמאות שמביאים לייקוף וג'ונסון להוכחת טענתם היא המטפורות המשתמשות אותנו לתיאור ויכוחים אינטלקטואליים. המטפורה שמבנה את חשיבתנו על הוויכוח שאולה בדרך כלל מעולם המלחמה:
הוא ניצח בוויכוח.
לא ניתן להגן על טענותיו.
הוא הפיל את כל הטענות שלי.
הביקורת שלו קלעה ישר למטרה.
אם תשתמש באסטרטגיה הזו, הוא יחסל אותך.
המשגת הוויכוח במונחים של מלחמה, טוענים לייקוף וג'ונסון, איננה הכרחית. ניתן היה להשתמש גם מטפורות אחרות לתיאור ויכוחים. כך, למשל, ניתן לחשוב על הוויכוח האינטלקטואלי במונחים של "ריקוד", כך שכל צד מגיב לתנועותיו של האחר באמצעות תנועה מקבילה, תנועה נגדית וכדומה. העובדה שאנו ממשיגים את הוויכוח במונחים של מלחמה מבנה גם את האופן שבו אנו תופסים וחווים את הוויכוח ואת המטרות שאנו מציבים לעצמנו במסגרת ויכוחים.
עבור לייקוף וג'ונסון, התפתחות החשיבה היא תהליך של פיתוח מטאפורות טובות יותר לחשוב באמצעותן. היישום של עולם ידע אחד בעולם ידע אחר מאפשר תפיסה והבנות חדשות. אם היא נכונה, לתאוריה של לייקוף וג'ונסון יש משמעויות מרחיקות לכת בעולם המדעים המדויקים ובמדעי החברה, וגם באינטראקציות אנושיות בסיסיות.
על חשיבה מוגשמת (embodied mind)

כשלייקוף טוען שהשכל הוא "גופני", הוא טוען שכמעט כל החשיבה האנושית, גם המופשטת ביותר, תלויה ומשתמשת באמצעים "נמוכים" כמו המערכת התנועתית-חישתית והרגשות. לפיכך המוגשמות היא דחייה לא רק של הדואליזם בין חומר ורוח, אלא גם של הטענות שאפשר להבין את החשיבה האנושית ללא להיזקק ל"פרטי היישום" שלה.
לייקוף מציע שלוש טענות בעד המוגשמות. ראשית, הוא משתמש בראיות מסימולציות נוירולוגיות ושל רשתות נוירונים, והוא טוען שניתן להבין מושגים מסוימים, כמו צבע ויחסי מקום (לדוגמה, "אדום" או "מעל") על ידי בחינה של דרך פעולת התפיסה או התנועה שלנו.
שנית, בהתבסס על ניתוחי שפה של בלשנות הקוגניטיבית, הוא טוען שהחשיבה שלנו לגבי נושאים מופשטים כמו מלחמה, כלכלה, או מוסר, מושרשים בחשיבה שלנו לגבי נושאים ארציים יותר כמו יחסי מקום.
לבסוף, בהתבסס על מחקרים בפסיכולוגיה קוגניטיבית ובמחקרים בפילוסופיה של השפה, הוא טוען שרק מעט מהקטגוריות שמשמשות בני אדם הן חדות ומובחנות, כפי שהיו אם הן היו רק מושגים מופשטים. למעשה, הן דומות הרבה יותר לעולם הפיזי המורכב, שבו דברים אינם נחתכים באופן ברור.
"אנו יצורים נוירולוגיים", טוען לייקוף, "המוח שלנו קולט את המידע שלו משאר הגוף. הגוף שלנו והצורה שבו הוא פועל בעולם משפיע בצורה עמוקה ביותר על המושגים שבו אנו חושבים. אנחנו לא יכולים לחשוב כל דבר - רק מה שהמוח הגופני שלנו מאפשר".
ראו גם

מטפורה
מילטון אריקסון
נועם חומסקי
עיבוד שפה טבעית
בלשנות קוגניטיבית
גלוסיטיס

| --- | --- |

 תחום:  גסטרואנטרולוגיה 
 קישורים ומאגרי מידע
 MeSH:  D005928
 סיווגים
 ICD-10:  K14.0
 ICD-11:  DA03.0 
 
גלוסיטיס היא דלקת של הלשון. בגלוסיטיס הלשון מתנפחת ומשנה את צבעה, פטמות הלשון יכולות להיעלם והלשון תראה חלקה. תיתכן גלוסיטיס ללא כאב כלל אך לעיתים המצב גורם לכאב ותחושת חוסר נוחות בפה. במצבים מסוימים גלוסיטיס יכולה להוביל להתנפחות הלשון עד כדי חסימת נתיב האוויר אז מדובר במצב חירום רפואי. גלוסיטיס בדרך כלל מגיבה היטב לטיפול אם הגורם לדלקת מוסר. סיבות לגלוסיטיס יכולות להיות על רקע אנמי (אנמיה ממארת, חסר ברזל), על רקע חסר בוויטמינים מקבוצת B וזיהומים שונים.
בריאן ראסט

| --- | --- |

ראסט ב-2018
 לידה:  8 בנובמבר 1981 (בן 42) דנוור, ארצות הברית 
 מידע כללי
 מדינה:  ארצות הברית 
 השכלה:  אוניברסיטת סטנפורד  תיכון פאוויי 
 ספורט
 ענף ספורט:  פוקר 
 כניסה להיכל התהילה:  היכל התהילה של הפוקר (2023)
 הישגים
 שיאים אישיים:  6 צמידי אליפות העולם בפוקר
 
בריאן ראסט (באנגלית: Brian Rast; נולד ב-8 בנובמבר 1981) הוא שחקן פוקר אמריקאי אשר זכה בשישה צמידי אליפות העולם בפוקר. נבחר להיכל התהילה של הפוקר ב-2023.
ביוגרפיה

ראסט למד באוניברסיטת סטנפורד, עד שעזב בכדי לשחק פוקר בצורה מקצוענית. הוא החל את דרכו במשחקי אונליין בפוקרסטארס ופולטילטפוקר תחת השם tsarrast. את הצלחתו הראשונה בטורנירים עשה כשהגיע למספר שולחנות גמר בטורנירים שונים בסוף שנות האלפיים, אך חותמו הראשון היה כאשר ניצח את טורניר ה-Pot Limit טקסס הולדם במסגרת אליפות העולם בפוקר וזכה בצמיד הראשון שלו, וכחודש לאחר מכן ניצח את אליפות שחקני הפוקר וזכה בצמיד השני שלו וב-1.7 מיליון דולר.
ב-2015 ראסט השתתף בטורניר ה-Super High Roller Bowl הראשון, בעל עלות כניסה של 500 אלף דולר, וזכה בו וב-7.5 מיליון דולר, זכייתו הגדולה ביותר. ב-2016 היה לשחקן השני אשר זכה באליפות שחקני הפוקר בפעם השנייה, כאשר זכה בצמיד השלישי שלו וב-1.3 מיליון דולר. ב-2018 המשיך להראות את יכולתיו במשחקי הפוקר השונים, כאשר ניצח באליפות ה-2-7 Lowball ובצמיד הרביעי שלו. ב-2021 זכה בצמיד ה-No Limit טקסס הולדם הראשון שלו והחמישי בסך הכל.
ב-2023 השווה את שיאו של מייקל מזרחי כאשר זכה בפעם השלישית באליפות שחקני הפוקר, וב-1.3 מיליון דולר. באותה השנה נבחר להיכל התהילה של הפוקר.
למרות הצלחתו בטורנירי פוקר, ובמסגרת אליפות העולם בפוקר בפרט, ראסט מוכר כשחקן Mixed Games, והוא משחק במשחקי הכסף בעלי הכניסה הגבוהים ביותר בעולם, ב-Ivey Room שבמלון ה-Aria, ובמקאו.
נכון ליוני 2023, ראסט זכה בסך של כ-25.2 מיליון דולר מטורנירי פוקר, כשמתוכם כ-9 מיליון דולר בסבב אליפות העולם.
ביוגרפיה > צמידי אליפות העולם בפוקר

| שנה | טורניר | פרס |
| --- | --- | --- |
| 2011 | $1,500 Pot Limit Hold'em | $227,232 |
| 2011 | $50,000 Poker Player's Championship | $1,720,328 |
| 2016 | $50,000 Poker Player's Championship | $1,296,097 |
| 2018 | $10,000 No-Limit 2-7 Lowball Draw Championship | $259,670 |
| 2021 | $3,000 No Limit Hold'em 6-Handed | $474,102 |
| 2023 | $50,000 Poker Player's Championship | $1,324,747 |
חיים אישיים

במהלך טיול לברזיל ב-2010, הכיר ראסט את ג'וליאנה קארלה קארלוס דה סילבה, איתה התחתן ב-2012.
הערות שוליים

↑  Brian Rast playing with purpose, באתר ESPN, ‏8 באוגוסט 2011 (באנגלית)
↑  Chad Holloway,‏ Brian Rast Wins Inaugural $500,000 Super High Roller Bowl for $7,525,000, באתר PokerNews,‏ 5 ביולי 2015 (באנגלית)
↑  Mo Nuwwarah,‏ Building a Legacy: Brian Rast Wins $50,000 PPC a Second Time, באתר PokerNews,‏ 7 ביולי 2016 (באנגלית)
↑  Christian Zetzsche,‏ Brian Rast Wins $50,000 Poker Players Championship For the Third Time ($1,324,747), באתר PokerNews,‏ 22 ביוני 2023 (באנגלית)
↑  Brian Rast Officially Named 2023 Poker Hall of Fame Inductee, באתר אליפות העולם בפוקר, ‏13 ביולי 2023 (באנגלית)
ג'ו אשמן

| --- | --- |
אין תמונה חופשית
 לידה:  17 באוגוסט 1995 (בן 29) Edlesborough, הממלכה המאוחדת 
 פרופיל ב-IMDb
 
ג'ו אשמן (נולד ב -17 באוגוסט 1994)  הוא שחקן תיאטרון, טלוויזיה וקולנוע אנגלי, הידוע בתפקידו בסדרת הטלוויזיה של נטפליקס "זואי ורייבן".
ביוגרפיה

אשמן נולד באדלסבורו (אנ'), בקינגהאמשייר בשנת 1996.
קריירה

בשנת 2014 ערך את הופעת הבכורה המקצועית שלו בפרק של הדרמה הרפואית של BBC, "נפגעים". לאחר מכן הופיע בסרטים קצרים עצמאיים. בשנת 2018 לוהק אשמן לתפקיד ראשי בסדרת הטלוויזיה נטפליקס "זואי ורייבן" בתפקיד קאלום. מפברואר עד מרץ 2020 הוא הופיע בארבעה פרקים של אופרת הסבון של "רופאים" של ערוץ הטלוויזיה BBC בתפקיד חיימה מלינסון .   מאוחר יותר באותה שנה, הופיע בסדרת הטלוויזיה "Get Even" .
פילמוגרפיה

| שנה | כותרת | תפקיד | הערות |
| --- | --- | --- | --- |
| 2008 | The X Factor | עצמו | זמרת מקהלה |
| 2014 | נפגעים | דיימון רוברטס | פרק: "לאולד לאנג סיין" |
| 2015 | רוזמונד פילצ'ר | ליאם קוסלט | פרק: "Vollkommen unerwartet" |
| 2016 | Cenacle | קיין | סרט קצר |
| 2016 | Us Five | גאס | סרט קצר |
| 2017 | Restraint | נב | סרט קצר |
| 2017 | הרדינג ובניו | הרולד הרדינג | סרט קצר |
| 2018–2019 | זואי ורייבן | קלום | תפקיד ראשי |
| 2018 | האחוזה | הגרמני | סרט קצר |
| 2019 | Fine By Me | ג'ו | סרט קצר |
| 2020 | רופאים | חיימה מלינסון | תפקיד אורח; 4 פרקים |
| 2020 | Get Even | רקס קאוונה | תפקיד ראשי |
| TBA | The Man in the Box | וולטר | סרט באורך מלא |
תיאטרון

צ'יטי צ'יטי בנג בנג כמו ג'רמי
The Cryptogram בתפקיד ג'ון
צלילי המוסיקה בתפקיד קורט
פיטר פן בתפקיד ג'ון דרלינג
"2,000 Feet Away" בתפקיד ילד
"הביקור" בתפקיד אנטון שיל
"קן הקוקייה" בתפקיד מרפי
"מחובר" בתפקיד מייק
"הבית שלנו" בתפקיד לואיס
רנט בתפקיד מארק
"סינדרלה" בתפקיד הנסיך
הערות שוליים

↑  @Joe_Ashman (17 באוגוסט 2014). "ITS MY BIRTHDAY!!!!!!!" (Tweet) – via Twitter. {{cite web}}:  (עזרה)
↑  . BBC.
↑  "Jaylen Barron talks filming Free Rein and her human & equine co-stars!". Tribute. אורכב מ-המקור ב-21 בפברואר 2020. נבדק ב-21 בפברואר 2020. {{cite news}}:  (עזרה)
↑  . BBC.
↑  Timblick, Simon. "Doctors spoilers: Abz Baker makes a SHOCK statement!". What's on TV. אורכב מ-המקור ב-17 בינואר 2021. נבדק ב-17 באפריל 2020. {{cite news}}:  (עזרה)
↑  "Get Even: Serientrailer und Startdatum zur BBC-Serie". Serien Junkies. נבדק ב-21 בפברואר 2020. {{cite news}}:  (עזרה)
↑  "Watch out for Joe on TV's X Factor finale!". Leighton Buzzard. אורכב מ-המקור ב-23 בפברואר 2020. נבדק ב-23 בפברואר 2020. {{cite news}}:  (עזרה)
↑  "Joe is flying high!". Eaton Bray. אורכב מ-המקור ב-23 בפברואר 2020. נבדק ב-23 בפברואר 2020. {{cite news}}:  (עזרה)
↑  "A new stage in Joe's career". Leighton Buzzard. אורכב מ-המקור ב-23 בפברואר 2020. נבדק ב-23 בפברואר 2020. {{cite news}}:  (עזרה)
↑  "Joe Ashman". Creative Artists Management. אורכב מ-המקור ב-21 בפברואר 2020. נבדק ב-21 בפברואר 2020. {{cite web}}:  (עזרה)
↑  "Treat in store for fans of rock musical Rent playing at Birmingham's Old Rep Theatre". Express & Star. אורכב מ-המקור ב-23 בפברואר 2020. נבדק ב-23 בפברואר 2020. {{cite news}}:  (עזרה)
↑  "Panto fans in for a ball with town first". Express & Star. אורכב מ-המקור ב-23 בפברואר 2020. נבדק ב-23 בפברואר 2020. {{cite news}}:  (עזרה)
ג'ון טובי

| --- | --- |

 לידה:  7 במרץ 1885 רוצ'סטר, קנט, הממלכה המאוחדת הממלכה המאוחדת 
 פטירה:  12 בינואר 1971 (בגיל 85) פונשל, איי מדיירה, פורטוגל פורטוגל 
 מדינה:  הממלכה המאוחדת 
 השכלה:  Royal Naval College  Durnford School 
 בן או בת זוג:  Aida Rowe (28 במרץ 1916–?) 
 השתייכות:  הצי המלכותי הצי המלכותי הבריטי
 תקופת הפעילות:  1900–1946 (כ־46 שנים)
 דרגה:   אדמירל הצי
 פעולות ומבצעים
 מלחמת העולם הראשונה  מלחמת העולם השנייה 
 עיטורים
 אביר מפקד במסדר האימפריה הבריטית  מסדר סובורוב, דרגה 1  לגיון ההצטיינות של ארצות הברית בדרגת לגיונר  אות השירות המצוין  אביר הצלב הגדול של מסדר האמבט  מפקד בלגיון ההצטיינות  אות המסדר אנה הקדושה, דרגה 3 
 
אדמירל הצי ג'ון קרונין טובי, הברון טובי הראשון, GCB ‏ KBE‏, DSO (באנגלית: John Cronyn Tovey, 1st Baron Tovey‏; 7 במרץ 1885 – 12 בינואר 1971), המכונה לפעמים ג'ק טובי, היה קצין בכיר בצי המלכותי. במהלך מלחמת העולם הראשונה פיקד על המשחתת אה"מ אונסלואו בקרב יוטלנד ולאחר מכן פיקד על המשחתת אה"מ אורסה בקרב מפרץ הלגולנד השני. במהלך מלחמת העולם השנייה שימש בתחילה כסגן מפקד צי הים התיכון ובתפקידו פיקד על הכוחות הקלים של צי הים התיכון (כלומר סיירות ומשחתות). לאחר מכן שימש כמפקד העליון של צי הבית והיה אחראי על תזמור המרדף וההשמדה של ביסמרק. לאחר מכן הוא הפך למפקד העליון, פיקוד "הנור" עם אחריות על השליטה בשיירות החוף המזרחי וארגון מבצעי טיהור מוקשים.
ביוגרפיה > ראשית חייו

טובי נולד ב-7 במרץ 1885 בבורלי היל, רוצ'סטר, קנט, והיה הילד הצעיר ביותר (מבין אחד-עשר) של לוטננט קולונל המילטון טובי, חיל ההנדסה המלכותי ומריה אליזבת גודהו. הוא התחנך בבית הספר דורנפוד, Langton Matravers (הצטרף לבית הספר זמן קצר לפני אדמירל בריטי לעתיד אחר, ג'פרי אוליבר) וכצוער ימי בספינת ההדרכה בריטניה בדארטמות' (15 בינואר 1900 - 15 במאי 1901). הוריו של טובי בילו זמן רב בחו"ל וכתוצאה מכך, דורנפורד והמנהל שלו, תומאס פלט, השפיעו משמעותית ומשמחת על טובי הצעיר. הוא הצטיין בספורט, שיחק טוב בקריקט עבור דורנפורד והוא היה כדורגלן בינלאומי לתלמידי בית ספר ולאחר מכן שיחק גולף עבור הצי המלכותי.
טובי עבר את ההדרכה בבריטניה והצטרף לצי המלכותי ב-15 במאי 1901 כספינה. חודש לאחר מכן הוצב על אוניית המערכה מג'סטיק, ספינת הדגל של שייטת התעלה, תת-אדמירל ארתור וילסון. הוא נשאר במג'סטיק עד יוני 1902, אז עבר לסיירת אה"מ אריאדנה, ספינת דגל בתחנת צפון אמריקה והודו המערבית. טובי עבר את בחינת חובלים (דרגה ראשונה) ועם קידומו לתת-לוטננט ב-15 ביולי 1904, הוא הועבר מאריאדנה. דירוג הביצועים שלו כפרח קצונה היה טוב או טוב יותר עם הערות כמו "קנאי" ו"קפדן", אם כי לא בלי ביקורת ("קפדנית ויציבה" ו"ההתנהגות גרועה עם הגברים").
ב-1905 השתתף טובי בקורסים בירי, טורפדו, ניווט וטייס. בנובמבר הוא הוצב בספינת הדגל, אה"מ אקסמות', לבקשת האדמירל סר ארתור וילסון, המפקד העליון של צי התעלה. משך שירותו של טובי באקסמות' אינו ברור, אך הוא הועלה לדרגת לוטננט ב-15 ביולי 1906.
טובי הוצב, ב-18 במאי 1908, בסיירת המשוריינת אה"מ המלך אלפרד, בתחנת סין, שם שירת במשך שנתיים. במהלך 1910, 1911 ו-1912, הייתה סדרה של מינויים לספינות מסוגים שונים.
בתחילת 1913 הוצב טובי באה"מ ויויד (הקסרקטין הימי בדבונפורט) לניסויים של אה"מ אמפיון ובהמשך שירת באמפיון מ-2 באפריל 1913. הוא הועלה לדרגת לוטננט קומנדר ב-15 ביולי 1914.
ביוגרפיה > מלחמת העולם הראשונה

טובי המשיך לשרת באמפיון כקצין הראשון שלה עד שפגעה במוקש וטבעה ב-6 באוגוסט 1914 (ספינת המלחמה הבריטית הראשונה שהוטבעה במלחמת העולם הראשונה). לאחר מכן הוא הוצב למשחתת אה"מ פוקנור.
טובי קיבל את הפיקוד הראשון שלו ב-13 בינואר 1915, כאשר מונה למפקד המשחתת אה"מ ג'קאל, אשר כחלק משייטת המשחתות הראשונה, השתתף בקרב שרטון דוגר ב-24 בינואר. לאחר מכן פיקד על אה"מ אונסלואו (מ-7 במאי 1916) בקרב יוטלנד ב-31 במאי. אונסלואו ועוד משחתת, אה"מ מורסבי, ליוו את נושאת המטוס הימי אה"מ אנגדין, אך מאוחר יותר אונסלאו השתתפה בפעולה, תחילה נגד סיירת מערכה גרמנית, ואז בהתקפה על הסיירת הגרמנית הפגועה SMS ויסבאדן ולבסוף על מערך אוניות המערכה של האויב. אונסלאו ניזוקה קשות במהלך ההתקפה על ויסבאדן, למרות זאת, טובי הורה לירות את הטורפדות הנותרות לעבר אוניות המערכה, למרות שלא נרשמו פגיעות. למרות הפגזות כבדות, אונסלאו נגררה למקום מבטחים על ידי אה"מ דיפנדר (גם היא נפגעה) ובסופו של דבר שתי הספינות הגיעו לאברדין. כתוצאה מפעולה זו, טובי הועלה לדרגת קומנדר (החל ב-30 ביוני 1916), אוזכר בשדרים ולאחר מכן קיבל א עיטור DSO ב-1919.
טובי נשאר באונסלאו עד אוקטובר 1917, אז הועבר לפקד על המשחתת החדשה אה"מ אורסה, שעליה פיקד בקרב מפרץ הלגולנד השני, בנובמבר 1917. בתקופה זו כי הוא קיבל את עיטור צלב המלחמה. באפריל 1918, טובי קיבל את הפיקוד על משחתת חדשה נוספת, אה"מ וולפהאונד, וכן מונה למטה המפקח על סירות הטורפדו והמשחתות; מינויים אלו נמשכו עד יוני 1919, לאחר תום המלחמה.
ביוגרפיה > תקופת בין המלחמות

ביוני 1919, טובי למד בקורס הטכני של קצינים בכירים במכללת הצי המלכותי, גריניץ', במשך שנה; לאחר מכן מונה לאגף המבצעים של מטה הצי באדמירליות לשנתיים נוספות. המינוי הבא שלו בים, באוגוסט 1922, היה לפקד על אה"מ סיוולף, בו החזיק עד קידומו לדרגת קפטן ב-31 בדצמבר 1923. באוגוסט 1924, טובי מונה לזמן קצר כקפטן (D), שייטת המשחתות השנייה, לתרגילים לפני השתתפות בקורס בבית הספר לקצינים בכירים, Sheerness.
בסוף 1924, טובי מונה למפקד על אה"מ ברוס ועל שייטת המשחתות השמינית. הוא פיקד על השייטת ועל שייטות אחרות, בתורו, עד שהשתתף בקורס ההגנה הקיסרית, במשך שנה מאמצע ינואר 1927, במכללה המלכותית ללימודי הגנה. מיד לאחר מכן הגיע הקורס הטכני של קצינים בכירים בפורטסמות' ומפברואר 1928 עד אפריל 1930, טובי היה עוזר המנהל של בית הספר הטקטי, ואחריו עוד מינוי חוף באדמירליות כעוזר ימי של לורד הים השני.
לאחר חמש שנים על החוף, טובי קיבל את הפיקוד על אוניית המערכה אה"מ רודני באפריל 1932. אונייה זו הייתה מעורבת רבות במרד אינברגורדון האחרון וגורמים בצוותה היו בין המפגינים הקולניים ביותר, וטובי נתפס כ"זוג ידיים בטוחות" כדי להחזיר את היעילות של אוניית המערכה. טובי הפך במהירות את צוות האונייה ליחידה יעילה ובטוחה ובדוח הסגל החסוי שלו, אדמירל סר ג'ון קלי קבע כי טובי "... הביא את ספינתו למצב גבוה של יעילות לחימה ". הוא נשאר עם רודני עד אוגוסט 1934.
באוקטובר השתתף טובי בקורס קצינים בכירים ובינואר 1935 הוא מונה לקומודור (דרגה שנייה) (באותה תקופה "קומודור" לא היה דרגה מהותית) לפקד על בסיס הצי בצ'טהם, מחסן ומתקן אימונים שהיו מעורבים בהתרחבות הימית המהירה של שנות ה-30. כאשר הועלה לדרגת אדמירל משנה ב-27 באוגוסט 1935, הוא המשיך בצ'טהאם עד שהשתתף בקורס טקטי לקצינים בכירים מספטמבר 1937 ובקורס מלחמתי לקצינים בכירים במכללת המלחמה המלכותית של הצי, גריניץ', בדצמבר 1937. עד פברואר 1938, טובי שימש גם כ-ADC הימי למלך.
טובי היה מועמד בתחילת 1935 לפיקוד על שייטות המשחתות של צי הים התיכון, המינוי לא נכנס לתוקף עד תחילת 1938. לאחר ששימש בתפקיד במלטה, תפקידו של טובי כלל התערבויות במלחמת האזרחים בספרד ובחיפה וכן בתפקידי פיקוד וניהול של הבאת שייטות המשחתות לשיא היעילות. הוא הועלה לדרגת תת אדמירל ב-3 במאי 1939.
ביוגרפיה > פרישה לגמלאות

טובי פרש מהשירות בתחילת 1946 וקיבל תואר אצולה כברון טובי, מלנגטון מטרברס במחוז דורסט ב-15 בפברואר 1946. בפנסיה קיבל טובי מספר מינויים; מושבו בבית הלורדים, נציב אחוזות הכנסייה השלישית (1948–1952), נשיא The Royal Naval Benevolent Trust ושל קרן המלך ג'ורג' למלחים ונשיא ספינות ההדרכה של שפטסברי. אלה העסיקו אותו כל כך, שהיה לו מעט זמן לבילויים שלו בגולף ודיג. אשתו, אאידה, סבלה מדלקת פרקים, וככל שהמצב החמיר, טובי ויתר על פעילותו החיצונית כדי להקדיש את זמנו לטיפול בה. הוא מת בפונשל, מדיירה ב-12 בינואר 1971. אשתו, אאידה, מתה ביוני הקודם, ושניהם קבורים בבית הקברות גודלינגסטון. לבני הזוג לא היו ילדים, ותארו נכחד במותו.
משפחתו

ב-28 במרץ 1916, טובי נישא לאאידה רו, בתו של ג'ון רו, בלינלית'גו. לא היו להם ילדים.
ביאורים

↑   פגיעת הטורפדו של אונסלאו בוויסבאדן הייתה אחת מחמש פגיעות הטורפדו הבריטיות במהלך יוטלנד.
↑   הדו"ח על הקרב מאת אדמירל ביטי קבע כי: "דיפנדד, שמהירותה הופחתה ל-10 קשרים, בעודה בצד המנותק של סיירות המערכה, נפגעה מפגז שפגע בדוד הראשון שלה, אך למרות זאת גררה את אונסלאו. פגזים נפלו מסביבם במהלך המבצע הזה, אשר, עם זאת, הושג בהצלחה. במהלך מזג האוויר הסוער בלילה שלאחר מכן, הגרר נפרד פעמיים, אך אובטח מחדש. השתיים נאבקו יחדיו עד השעה 1 אחר הצהריים ב-1 ביוני, כאשר אונסלואו הועברה לגוררות. אני מחשיב את ביצועי שתי המשחתות הללו כאמיצות באופן קיצוני, ואני ממליץ על לוטננט קומנדר ג'ון טובי מאונסלאו, ועל לוטננט קומנדר פאלמר מדיפנדר, להכרה מיוחדת..." (The Beatty Papers, כרך 1, B.McL. Ranft, ed, Navy Records Society, 1989, עמ' 323). שני הקצינים זכו לעיטור. אות השירות המצוין.
↑   קנינגהאם דיווח: "הסיירות שלנו - היו רק ארבע בפעולה - היו נחותות במספרן ולעיתים ספגו אש כבדה מאוד. הם טופלו בצורה מעולה על ידי תת-אדמירל ג'ון טובי, C.B., D.S.O., שבאמצעות התמרון המיומנות שלו, הצליח לשמור על עמדה בכוח החלוץ ולהעסיק את שייטות סיירות האויב, ובמקביל להימנע מפגיעה בכוח שלו."
↑   קנדי מפרט את התביעה בבית המשפט הצבאי באמצעות האפילוג במרדף - הטבעת הביסמרק. לפי קנדי התביעה להצעה לערוך משפט צבאי לליץ' ווייק-ווקר הגיעה ממכתבים שלאחר המלחמה שכתב אדמירל טובי, לאחר שפרש, ולא ממקורות אדמירליות. קנדי קובע באפילוג שלו כי "...בהמשך חייו זיכרונו של טובי אכזב אותו..." וכי בנוסף לעובדה שליץ' ווייק-ווקר נשמרו בתפקידיהם וקיבלו ציון לשבח, חייבות להטיל ספק רב בסיפור בית המשפט הצבאי.
↑   הסיבות להתעלמותו של טובי מהעיטור הסובייטי אינן ידועות. עם זאת, זה עשוי להיות רלוונטי שהכוחות המזוינים הסובייטים הציעו הגנה מועטה לשיירות הארקטיות וחסמו את התמיכה החיונית של כוחות הצי הבריטי המלווים בצפון רוסיה.
הערות שוליים

1 2 3 4 5 6 7 8 9  Houterman, Hans; Koppes, Jeroen. "Royal Navy (RN) Officers – 1939–1945". World War II Unit Histories. נבדק ב-6 בספטמבר 2014. {{cite web}}:  (עזרה)
↑  Stephen Roskill (בינואר 1981). "Admiral Sir Geoffery Oliver GBE, KBE, DSO**" (PDF). The Naval Review. 69 (1): 4–9. אורכב מ-המקור (PDF) ב-7 בספטמבר 2014. נבדק ב-6 בספטמבר 2014. {{cite journal}}:  (עזרה)
1 2 3 4 5 6 7 8 9 10 11 12  "Admiral of the Fleet Lord Tovey of Langton Matravers, G.C.B., K.B.E., D.S.O., D.C.L. (also published in The Naval Review, July 1980)". All things Tovey. 2001–2010. נבדק ב-6 בספטמבר 2014. {{cite web}}:  (עזרה)
1 2 3 4 5 6 7 8 9 10  Bevand, Paul A.; Allen, Frank W. (2010). "Admiral of the Fleet Sir John Cronyn Tovey". Royal Navy Flag Officers 1904–1946. אורכב מ-המקור ב-27 במרץ 2018. נבדק ב-6 בספטמבר 2014. {{cite web}}:  (עזרה)
1 2 3 4  "John Tovey". Royal Naval Museum. 2004. אורכב מ-המקור ב-12 באוקטובר 2013. נבדק ב-6 בספטמבר 2014. {{cite web}}:  (עזרה)
↑  "HMS Amphion was first British warship sunk in World War One". BBC. 6 באוגוסט 2014. נבדק ב-6 בספטמבר 2014. {{cite web}}:  (עזרה)
↑  "Officer Ranks". Royal Naval Museum. 2000. אורכב מ-המקור ב-11 באוקטובר 2014. נבדק ב-6 בספטמבר 2014. {{cite web}}:  (עזרה)
↑  Woodman, p. 42
↑  Cunningham, Admiral Sir Andrew B. (28 באפריל 1948). "Report of an action with the Italian Fleet off Calabria, 9 July 1940" (PDF). London Gazette. HMSO. נבדק ב-6 בספטמבר 2014. {{cite web}}:  (עזרה)
↑  "Senior Royal Navy appointments" (PDF). אורכב מ-המקור (PDF) ב-15 במרץ 2012. נבדק ב-4 באוקטובר 2014. {{cite web}}:  (עזרה)
↑  Kennedy, p. 212
↑  Kennedy, pp. 211–212
↑  Howarth, p. 554
| --- | --- |
בקרת זהויות :  BnF: cb16905832k (data)  GND: 1155740440  VIAF: 316738229   WorldCat (עם VIAF): 316738229 
הסיירת המשוריינת אה"מ המלך אלפרד שאליו מונה טובי ב-1908
המשחתת אה"מ ג'קאל, שעליה פיקד טובי, לפני המלחמה
אוניית המערכה אה"מ רודני לאחר שיקום בליברפול
הסיירת אה"מ אוריון, ספינת הדגל של טובי כסגן מפקד צי הים התיכון
אדמירל טובי עם וינסטון צ'רצ'יל וסר סטפורד קריפס .
אוניית המערכה אה"מ המלך ג'ורג' החמישי, אחת הספינות שהטביעו את הביסמרק
נושאת המטוסים אה"מ אוונג'ר מהווה חלק מהשיירה הארקטית PQ18
גאו

ערך זה עוסק בעיר בצפון-מזרח מאלי. אם התכוונתם למשמעות אחרת, ראו .
| --- | --- |
קבר אסקיה
קבר אסקיה
 מדינה / טריטוריה:  מאלי מאלי
 מחוז:  גאו
 תאריך ייסוד:  המאה ה-7
 גובה:  226 מטרים
 אוכלוסייה:  ‏
  ‑ בעיר:  49,483 (2013)
 קואורדינטות:  16°10′N 0°02′W﻿ / ﻿16.16°N 0.03°W﻿ / 16.16; -0.03
 אזור זמן:  UTC
  מפת מיקום  מפה מפורטת   (למפת מאלי מוגדלת) במקו טימבוקטו סיקאסו מופטי אלג'יריה ניז'ר בורקינה פאסו חוה"ש גינאה סנגל מאוריטניהגאו(למפת מאלי רגילה) במקו טימבוקטו סיקאסו מופטי אלג'יריה ניז'ר בורקינה פאסו חוה"ש גינאה סנגל מאוריטניהגאו  he tabBackground:;tabBorder:#aaa;defaultTab:0;
גאו (בכתיב לועזי: Gao) היא עיר בצפון-מזרח מאלי על גדות הנהר ניז'ר, כ-320 ק"מ דרום-מזרחית לטימבוקטו. העיר היא בירת מחוז גאו.
גאוגרפיה

מניין תושבי העיר עמד, על פי מפקד האוכלוסין של 2009, על 86,633. גאו ממוקמת בגדה ה"שמאלית" של הניז'ר ובהצטלבות שלו עם עמק טילמסי (Tilemsi), בגובה של 226 מ' מעל גובה פני הים. מיקומה של העיר הפך אותה לאתר חשוב בסחר שחוצה את מדבר סהרה, בעיקר בסחר עם טימבוקטו ועם ג'נה.
גאו הייתה בעבר בירת אימפריית סונגהאי ונוסדה במאה השביעית. במקורות ערביים היא מוזכרת כ"קאוקאו". כיבוש אימפריית מאלי ב-1325 הוסיף לכוחה של העיר ומאלי אימצה את חוקי סונגהרי. ב-1495 נבנה אחד המבנים החשובים בעיר, קבר אסקיה, קברו של אחד מקיסרי סונגהאי. הקבר נחשב כיום לאתר מורשת עולמית של אונסק"ו. העיר ירדה מגדולתה במאה ה-16. הפלישה המרוקאית לסונגהיי ב-1591 הרסה את העיר, והיא נותרה עיר בינונית בתקופת הקולוניאליזם הצרפתי וגם במהלך המאה ה-20.
חוץ מקבר אסקיה, אתר מפורסם אחר הוא החולית של קוימה (Koyma, כשם העיירה שבבסיסה, וידועה גם בשם הצרפתי La Dune Rose), שנמצאת בגדה השנייה של הניז'ר וניתן להגיע אליה באמצעות חציית הנהר בסירה. היא נחשבת לאחד הסמלים של העיר גאו.
ערים תאומות

צרפת טיונוויל, צרפת
ארצות הברית ברקלי, ארצות הברית